कमलबजार नगरपालिका
कमलबजार नगरपालिका नेपालको सुदूरपश्चिम प्रदेश अन्तर्गत अछाम जिल्लामा पर्ने एक नगरपालिका हो। स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा अछाम जिल्लामा पर्ने बयाला, ढाकु, चाल्सा, सेरा, मुली र मष्ट बण्डाली, यि ६ वटा गाविसहरू जोडेर २०७२ साल असोज १ गते कमलबजार नगरपालिका घोषणा गरिएको थियो। पछि गएर २०७३ फागुन २७ गते थप ३ वटा गाविसहरू कुइका, घोडासैन र बिरपथ यस नगरपालिकामा समावेस गरिएका थिए। कमलबजार नगरपालिकाको केन्द्र साबिकको बयाला गाउँ विकास समितिको वडा नं ८ कमलबजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।

जनसङ्ख्या
अछाम जिल्लामा बयाला, ढाकु, चाल्सा, सेरा, मुली र मष्ट बण्डाली यी ६ गाउँ विकास समितिहरूलाई मिलाएर कमलबजार नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ६ ठाउँहरूको जनसङ्ख्यालाई जोडेर कमलबजार नगरपालिकाको जनसङ्ख्या १५,७४० रहेको छ।

सन्दर्भ सामग्रीहरू

अछाम जिल्लाका नगरपालिकाहरू
२०७२ असोज १ मा घोषित नगरपालिकाहरू
नेपालका नगरपालिकाहरू
सुदूरपश्चिम प्रदेशका नगरपालिकाहरू‎